***Anno*** var en norsk reality-serie produsert av Strix Television for NRK. Selda Ekiz var programleder. Seriens første sesong ble spilt inn i Bergen anno 1764 og sendt på NRK1 våren 2015, mens sesong 2 ble spilt inn i Fredrikstad på Isegran og sendt i 2016. Tiden skulle forestille anno 1721.

Konsept
-------


|  |  |  |
| --- | --- | --- |
| Programleder Selda Ekiz (t.v.) og vinner av første sesong Emilie Enger Mehl. |  | Programleder Selda Ekiz (t.v.) og vinner av første sesong Emilie Enger Mehl. |
| Programleder Selda Ekiz (t.v.) og vinner av første sesong Emilie Enger Mehl. |

14 deltakere samles i en tidskapsel som forestiller et norsk bymiljø tilbake i tid. Deltakerne skal leve under samme vilkår som sine forfedre, uten moderne hjelpemidler eller kontakt med omverdenen. Deltakerne skal bo sammen og konkurrere mot hverandre, og klatre på den sosiale rangstigen som eksisterte den gangen gjennom forskjellige konkurranser og øvelser.

Deltakerne deles inn i to lag, 7 menn mot 7 kvinner. Hver uke velger lagene hver sin svennelærling som gjennom et svennestykke konkurrerer mot hverandre i å lære seg et håndverk. Vinneren blir kåret til svenn, og vil påfølgende uke lære bort håndverket til de andre deltakerne gjennom et mesterstykke. Dersom mesterstykket blir godkjent ble svennen kåret til mester, og oppnådde fordeler i spillet.

Taperen i svennestykket tar sitt lag ut i utslagsningskonkurranse og til slutt fekteduell. Taperen av denne duellen ryker ut av konkurransen.

Oversikt
--------

| Sesong | År | Sted | By | Anno | Programleder | Vinner |
| --- | --- | --- | --- | --- | --- | --- |
| 1 | 2015 | Bryggen | Bergen | 1764 | Selda Ekiz | Emilie Enger Mehl |
| 2 | 2016 | Isegran | Fredrikstad | 1721 | Lars Kristian Engelbregt Grøholt |
| 3 | 2017 | Erkebispegården | Trondheim | 1537 | Linn Elise Rølvåg |

### Sesong 1

I første sesong var tiden skrudd 250 år tilbake til anno 1764 og handlingen foregikk på Bryggen i Bergen. Deltakerne bodde på Hanseatisk museum og i Schøtstuene.

Emilie Enger Mehl ble den første mesteren, og vant sesong 1 etter en finale i kunnskap mot Enok Groven. Finalen ble spilt inn i Håkonshallen. Groven vant senere prisen for årets deltaker under Gullruten 2015.

| Uke | Laugsprøve | Svenn | Mester |
| --- | --- | --- | --- |
| 1 | Glassblåsing | Madeleine Lobos | Nei |
| 2 | Bøkring (tønnemaking) | Emilie Enger Mehl | Ja |
| 3 | Smiing | Malin Eline Dahl | Ja |
| 4 | Kokkekunst | Kjetil Aanonsen Nygaard | Ja |
| 5 | Båtbygging | Claus Fibiger | Ja |
| 6 | Skreddersøm | Marie Grung | Ja |
| 7 | Boktrykking | Claus Fibiger | Ja |
| 8 | Kunst | Enok Groven | Ja |
| 9 | Semifinale | - |
| 10 | Finale | - |

### Sesong 2

Første episode av andre sesong av Anno ble vist på NRK1 1. januar 2016. Premieren hadde 805 000 seere og seerandelen var på 48,3 prosent. I alt 30 episoder skal sendes i løpet av våren 2016. Andre sesong av programmet foregår på Isegran i Fredrikstad anno 1721. Isegran var en del av festningsverket rundt Fredrikstad, orlogsstasjon for marinen fra 1680-årene og skjærgårdsflåtens base under den store nordiske krig. I disse omgivelsene møter deltakerne i programmet utfordringer fra dagliglivet i Norge på 1700-tallet og konkurrerer i to lag.

Referanser
----------

1. ↑  «Sandejente leder NRK-reality». 30. januar 2014.
2. ↑  «Ny sesong av Anno». *NRK.no*. 20. februar 2015.
3. ↑  «"Anno" på NRK.no».
4. ↑  «Kan bli mester». 13. januar 2015.
5. ↑  «Emilie er Anno-vinneren». *VG*. 6. mars 2015.
6. ↑  «Anno-Enok kåret til årets deltaker». *BA*. 9. mai 2015.
7. ↑  NRK. «Knalltall for Anno». *NRK*. Besøkt 27. januar 2016.
8. ↑  NRK. «Her skal Anno-deltakerne bo». *NRK*. Besøkt 27. januar 2016.
9. ↑  Dehli, Martin (1960). *Kjøpstad og festningsby, 1567–1767*. *Fredrikstad bys historie*. 1. Fredrikstad: Fredrikstad kommune. s. 230, 290–291.
10. ↑  NRK. ««Anno»-deltakere 2016». *NRK*. Besøkt 27. januar 2016.

Eksterne lenker
---------------

* Offisielt nettsted